English: Can I thank the Minister for her statement today, and in particular her appreciation of the committee's work and the recognition that she thinks we actually have provided some sensible recommendations? But I have a few questions. The thing that's been pointed out - and I think it's important for us to remember - this is not about leaving the EU, that's done and dusted, we all know that, I'm trying to actually make that clear, but this is about how Wales can benefit once we have left the EU and to ensure that any trade deals that take place are to the benefit of the people of Wales and not detrimental to the people of Wales. That's crucial for us to understand that. Forget the arguments, this is about our future and getting it right. Minister, in your statement, you identified a few things, and I'd like to ask a few questions related to that. You talked about the JMC trade, and Delyth Jewell has already raised a question on that. It is important how far we're going on that, because we were told in the committee many times that this was being discussed, we're still not there. We are weeks away from departing the EU, when negotiation will then start on the future relationship, and we need to understand where we are with that and where the UK Government is with that and what they see it as. Because Europe has its own negotiators ready, Michel Barnier has been appointed and he has appointed his deputy. Their side is ready. Where is our side in the sense of the devolved nations? Therefore, are you also having discussions with your Scottish counterparts to ensure that there's an unanimous voice together going into the meetings of the JMC to put this on the agenda, to make sure that Welsh and Scottish voices, and Northern Irish when they get into an Executive, are going to be heard as part of the negotiating process? Because I think it has been mentioned by the First Minister before - having that opportunity to have a say in the negotiating position is far more beneficial to all the parts of the UK than having to be told at the end of it all. So, as I said at the beginning, being able to go with it and therefore be part of it is going to be hugely beneficial to the whole of the UK, full stop. You also mentioned trade-offs. The question, I suppose, is what type of trade-offs will be acceptable, and will the Government come back to the Assembly to discuss those trade-offs, because what might be acceptable to Government may not be acceptable to the Assembly. And I've got an example, because we talk about data - data is an important commodity, but will data and transfer of data be one of those trade-offs? So, will we have - ? People have data, businesses have data. But, if you pass that data on to certain companies in certain countries, who knows where it ends up? So, the question is: what is the trade-off, and will you come back to the Assembly with your consideration of what is acceptable as a trade-off? Will the Welsh Government be reviewing EU laws and regulations? Because you mentioned regulatory alignment, and it is likely that in a future relationship we will diverge. Otherwise, why are we leaving if we're not going to diverge? So, there will be divergence. But how will we in Wales look at those EU laws and regulations and will the Welsh Government be acting, through the statutory instruments, because I think the First Minister mentioned that yesterday, to keep regulatory alignment where we have devolved responsibilities so that our exports can meet still the regulations that the EU will be operating, even if the UK doesn't keep regulatory alignment? Will you be operating through the Brussels office to strengthen the relationship with the EU? Because, once we're outside the EU, we will not have a direct link into the EU, but the Brussels office becomes an important component of the role Welsh Government have in setting up a discussion with the EU. We might not be negotiators, but it's always about influencing, talking, having an opportunity to expand our position so that the negotiating side on the other side of the table have a wider picture. You also talked in your statement about the stakeholder advisory group. Can I ask where the information that you intend to give that will come from? Is that going to come from the UK Government? So, if you're going to give that information to the advisory group and ask for their opinions, will that be coming from - ? Because it's all on the negotiations. Where will it come from? Will the UK Government be giving you the information that you can pass on to the advisory group, and will you be allowed to share that with the Assembly? Because very often we are told sometimes that Governments give Governments information and we can't pass it on because it's confidential. So, how will we know what the stakeholder group is doing and is it doing it properly - how can we scrutinise those processes? You've talked about the Trade Bill and the amendments, and it's been mentioned by Delyth - and Darren - what happens if the amendments aren't accepted, but, first of all, the first question is: is the new Trade Bill the same as the old Trade Bill? Because we've seen changes in the EU withdrawal agreement Bill. Do you have any indication as to whether there will be changes in the Trade Bill? Because that Trade Bill did require an LCM; a new Trade Bill, an amended Trade Bill, might not require an LCM. So, have we any pictures of where the Trade Bill is at this point in time, and is it going to be the same one? I think it is important for us to remember one thing, particularly on these benches. The transatlantic trade and investment partnership was a big issue. It was actually defeated by the European Parliament - they ruled certain things out. As mentioned, the investor-state dispute settlement issue was a huge matter. And it doesn't have to be the US, by the way, because Sweden is doing it to Germany now. We don't want a repetition of that, and therefore there is an important aspect as to how institutions across the UK - the Scottish Parliament, the Welsh Parliament - have an opportunity to have a say on such things. I personally wouldn't want to see TTIP being enacted in any agreement here, but there's a very strong possibility that that might be reintroduced by the Americans, who, as we all know - and Donald Trump said it in his inaugural speech - put America first, and they will look to see exactly what they can do with that process. We need to be vary wary of these matters.
Welsh: A gaf i ddiolch i'r Gweinidog am ei datganiad heddiw, ac yn arbennig am ei gwerthfawrogiad o waith y pwyllgor a'r gydnabyddiaeth ei bod yn credu ein bod wedi darparu argymhellion synhwyrol mewn gwirionedd? Ond mae gen i ambell gwestiwn. Yr hyn y cyfeiriwyd ato - ac rwy'n credu ei fod yn bwysig i ni ei gofio - nid yw hyn yn ymwneud â gadael yr UE, mae hynny wedi'i wneud, rydym i gyd yn gwybod hynny, rwy'n ceisio gwneud hynny'n glir mewn gwirionedd, ond mae a wnelo hyn â sut y gall Cymru elwa unwaith y byddwn wedi gadael yr UE ac i sicrhau bod unrhyw gytundebau masnach sy'n digwydd o fudd i bobl Cymru ac nad ydynt yn niweidiol i bobl Cymru. Mae hynny'n hollbwysig inni ddeall hynny. Anghofiwch y dadleuon, mae hyn yn ymwneud â'n dyfodol a gwneud pethau'n iawn. Gweinidog, yn eich datganiad, rydych chi wedi nodi ambell beth, ac fe hoffwn i ofyn ambell gwestiwn sy'n ymwneud â hynny. Fe wnaethoch chi sôn am fasnach y Cyd-bwyllgor gweinidogion, ac mae Delyth Jewell eisoes wedi codi cwestiwn ynglŷn â hynny. Mae'n bwysig pa mor bell yr ydym wedi mynd o ran hynny, oherwydd dywedwyd wrthym yn y pwyllgor droeon fod hyn yn cael ei drafod, nid ydym ni eto wedi cael y maen i'r wal. Byddwn yn ymadael â'r UE mewn wythnosau, pan fydd negodi wedyn yn dechrau ar y berthynas yn y dyfodol, ac mae angen inni ddeall ble'r ydym ni arni a ble mae Llywodraeth y DU arni o ran hynny a beth yw eu dyheadau ar gyfer hynny. Oherwydd bod gan Ewrop ei negodwyr ei hun yn barod, mae Michel Barnier wedi'i benodi ac mae wedi penodi ei ddirprwy. Mae eu hochr nhw yn barod. Ble mae ein hochr ni yn ystyr y cenhedloedd datganoledig? Felly, a ydych hefyd yn trafod gyda'ch cymheiriaid yn yr Alban i sicrhau bod llais unfrydol unedig yng nghyfarfodydd y Cyd-bwyllgor gweinidogion i roi hyn ar yr agenda, i sicrhau y caiff lleisiau Cymru a'r Alban, a Gogledd Iwerddon pan fyddant yn sefydlu Llywodraeth, eu clywed yn rhan o'r broses negodi? Oherwydd credaf fod Prif Weinidog Cymru wedi sôn am hyn o'r blaen - mae cael y cyfle hwnnw i fynegi barn ynglŷn â'r sefyllfa negodi yn llawer mwy manteisiol i holl rannau'r DU na gorfod cael gwybod ar y diwedd. Felly, fel y dywedais ar y dechrau, bydd gallu cydweithio felly a bod yn rhan ohono o fudd enfawr i'r DU gyfan, heb os nac oni bai. Fe wnaethoch chi sôn hefyd am gyfaddawdu. Y cwestiwn, mae'n debyg, yw pa fath o gyfaddawdu a fydd yn dderbyniol, ac a fydd y Llywodraeth yn dod yn ôl i'r Cynulliad i drafod y cyfaddawdu hwnnw, oherwydd efallai nad yw'r hyn a allai fod yn dderbyniol i'r Llywodraeth yn dderbyniol i'r Cynulliad. Ac mae gen i enghraifft, oherwydd ein bod yn siarad am ddata - mae data yn adnodd pwysig, ond a fydd data a throsglwyddo data yn un agwedd ar y cyfaddawdu hynny? Felly, a fydd gennym ni - ? Mae gan bobl ddata, mae gan fusnesau ddata. Ond, os ydych chi'n trosglwyddo'r data hwnnw i rai cwmnïau mewn rhai gwledydd, pwy a ŵyr i le fydd yn mynd? Felly, y cwestiwn yw: beth yw'r cyfaddawdu, ac a ddewch chi'n ôl i'r Cynulliad gyda'ch ystyriaeth o'r hyn sy'n dderbyniol fel cyfaddawdu? A fydd Llywodraeth Cymru yn adolygu cyfreithiau a rheoliadau'r UE? Gan ichi sôn am gysoni rheoliadau, ac mae'n debygol y byddwn yn ymwahanu mewn perthynas yn y dyfodol. Fel arall, pam ydym yn gadael os nad ydym yn mynd i ymwahanu? Felly, bydd ymwahanu. Ond sut y byddwn ni yng Nghymru yn edrych ar y cyfreithiau a'r rheoliadau hynny o eiddo'r UE ac a fydd Llywodraeth Cymru yn gweithredu, drwy'r offerynnau statudol, oherwydd credaf fod y Prif Weinidog wedi crybwyll hynny ddoe, er mwyn parhau i gydymffurfio â'r rheoliadau lle mae cyfrifoldebau wedi eu datganoli fel y gall ein hallforion barhau i fodloni'r rheoliadau y bydd yr UE yn eu gweithredu, hyd yn oed os nad yw'r DU yn parhau i gydymffurfio'n rheoleiddiol? A fyddwch yn gweithredu drwy Swyddfa Brwsel i gryfhau'r berthynas â'r UE? Oherwydd, unwaith y byddwn y tu allan i'r UE, ni fydd gennym ni gyswllt uniongyrchol â'r UE, ond daw Swyddfa Brwsel yn rhan bwysig o'r swyddogaeth sydd gan Lywodraeth Cymru wrth ddechrau trafod gyda'r UE. Efallai nad ydym ni yn negodwyr, ond mae bob amser yn ymwneud â dylanwadu, siarad, cael cyfle i ehangu ein sefyllfa fel bod gan yr ochr negodi ar ochr arall y bwrdd ddarlun ehangach. Fe wnaethoch chi sôn hefyd yn eich datganiad am y grŵp cynghori rhanddeiliaid. A gaf i ofyn o le daw'r wybodaeth yr ydych yn bwriadu ei rhoi? A fydd honno'n dod o Lywodraeth y DU? Felly, os ydych chi'n mynd i roi'r wybodaeth honno i'r grŵp cynghori a gofyn am eu barn, a fydd honno'n dod o - ? Oherwydd mae'r cyfan yn ymwneud â'r trafodaethau. O le fydd yn dod? A fydd Llywodraeth y DU yn rhoi'r wybodaeth y gallwch ei throsglwyddo i'r grŵp ymgynghorol, ac a fyddwch yn cael rhannu hynny gyda'r Cynulliad? Oherwydd yn aml iawn dywedir wrthym ni fod Llywodraethau'n rhoi gwybodaeth i Lywodraethau ac na allwn ei throsglwyddo oherwydd ei bod yn gyfrinachol. Felly, sut y byddwn yn gwybod beth mae'r grŵp rhanddeiliaid yn ei wneud ac a yw'n gwneud hynny'n iawn - sut gallwn ni graffu ar y prosesau hynny? Rydych chi wedi sôn am y Bil Masnach a'r gwelliannau, ac mae Delyth wedi sôn amdano - a Darren - beth sy'n digwydd os nad yw'r gwelliannau'n cael eu derbyn, ond, yn gyntaf oll, y cwestiwn cyntaf yw: a yw'r Bil Masnach newydd yr un fath â'r hen Fil Masnach? Oherwydd rydym ni wedi gweld newidiadau ym Mil cytundeb ymadael yr UE. Oes gennych chi unrhyw syniad ynghylch a fydd newidiadau yn y Bil Masnach? Oherwydd bu angen Memorandwm Cydsyniad Deddfwriaethol ar gyfer y Bil Masnach hwnnw; efallai na fydd angen Memorandwm Cydsyniad Deddfwriaethol ar Fil Masnach newydd, ar Fil Masnach diwygiedig. Felly, a oes gennym ni unrhyw argoel ynghylch sefyllfa'r Bil Masnach ar hyn o bryd, ac a fydd yr un fath? Rwy'n credu ei bod hi'n bwysig i ni gofio un peth, yn enwedig ar y meinciau hyn. Roedd y bartneriaeth masnach a buddsoddi trawsatlantig yn broblem fawr. Cafodd ei threchu mewn gwirionedd gan Senedd Ewrop - fe wnaethon nhw ddiystyru rhai pethau. Fel y crybwyllwyd, roedd y broblem ynghylch y setliad o ran y ddadl buddsoddwr-gwladwriaeth yn fater enfawr. A does dim rhaid iddo fod yr Unol Daleithiau, gyda llaw, oherwydd mae Sweden yn ei wneud i'r Almaen nawr. Nid ydym ni eisiau gweld ailadrodd hynny, ac felly mae agwedd bwysig o ran sut y mae sefydliadau ledled y DU - Senedd yr Alban, Senedd Cymru - yn cael cyfle i ddweud eu dweud am bethau o'r fath. Yn bersonol, ni fyddwn i eisiau gweld TTIP yn cael ei hymgorffori mewn unrhyw gytundeb yn y fan yma, ond mae yna bosibilrwydd cryf iawn y gallai hynny gael ei ailgyflwyno gan yr Americanwyr, sydd, fel y gwyddom ni i gyd - a dywedodd Donald Trump hyn yn ei araith pan ddaeth yn Arlywydd - yn rhoi America yn gyntaf, a byddant yn edrych i weld beth yn union y gallant ei wneud â'r broses honno. Mae angen i ni fod yn wyliadwrus iawn o'r materion hyn.